
ΔΕΛΤΙΟ ΤΥΠΟY

Συνέχεια ενημέρωσης αναφορικά με τον εντοπισμό 76 αλλοδαπών στo Ηράκλειο - Συνέχεια ενημέρωσης αναφορικά με τον εντοπισμό και την διάσωση 61 αλλοδαπών στην Ιεράπετρα – Θάνατος άνδρα στη Μυτιλήνη – Θάνατος άνδρα στη Νέα Μηχανιώνα – Θάνατος γυναίκας στο Αίγιο

Συνέχεια ενημέρωσης:
Αναφορικά με τον εντοπισμό 76 αλλοδαπών στην παραλία «ΤΕΡΤΣΑ» Δήμου Βιάννου Ηρακλείου Κρήτης τις πρωινές ώρες χθες, συνελήφθη ένας 17χρονος αλλοδαπός (υπήκοος Νότιου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τις πρώτες πρωινές ώρες την 18.07.2026 από την περιοχή Κομπούτ της Λιβύης, καταβάλλοντας χρηματικά ποσά μεταξύ 1.500 και 3.000 δολαρίων, για την μεταφορά τους στην Ελλάδα.

*****

Συνέχεια ενημέρωσης:
Αναφορικά με τον εντοπισμό και διάσωση 61 αλλοδαπών στη θαλάσσια περιοχή νότια της νήσου Χρυσής τις πρωινές ώρες την 19.07.2026, συνελήφθη ένας 23χρονος αλλοδαπός (υπήκοος Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τις βραδινές ώρες την 17.07.2026 από την περιοχή Τομπρούκ της Λιβύης, καταβάλλοντας χρηματικά ποσά μεταξύ 1.500 και 3.000 δολαρίων, για την μεταφορά τους στην Ελλάδα.

*****

Τις απογευματινές ώρες χθες, ενημερώθηκε η Λιμενική Αρχή της Μυτιλήνης ότι ένας 81χρονος ημεδαπός ανασύρθηκε χωρίς τις αισθήσεις του, από τη θαλάσσια περιοχή «ΝΤΙΠΙ» κόλπου Γέρας Λέσβου. Στον 81χρονο παρασχέθηκαν οι πρώτες βοήθειες από πλήρωμα ασθενοφόρου του ΕΚΑΒ και στη συνέχεια  μεταφέρθηκε στο Γενικό Νοσοκομείο Μυτιλήνης «ΒΟΣΤΑΝΕΙΟ» όπου διαπιστώθηκε ο θάνατός του. Από το Κεντρικό Λιμεναρχείο Μυτιλήνης που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Βορείου Αιγαίου.

*****

Τις απογευματινές ώρες χθες, ενημερώθηκε η Λιμενική Αρχή της Νέας Μηχανιώνας ότι ένας 76χρονος ημεδαπός ανασύρθηκε χωρίς τις αισθήσεις του, από τη θαλάσσια περιοχή «ΠΟΤΑΜΟΣ» Επανομής Θεσσαλονίκης. Στον 76χρονο παρασχέθηκαν οι πρώτες βοήθειες από ναυαγοσώστες και από πληρώματα δύο ασθενοφόρων του ΕΚΑΒ και στη συνέχεια μεταφέρθηκε στο Γενικό Νοσοκομείο Θεσσαλονίκης «ΑΓΙΟΣ ΠΑΥΛΟΣ» όπου διαπιστώθηκε ο θάνατός του. Προανάκριση διενεργείται από το Α΄ Λιμενικό Τμήμα Νέας Μηχανιώνας του Κεντρικού Λιμεναρχείου Θεσσαλονίκης.

*****

Τις απογευματινές ώρες χθες, ενημερώθηκε η Λιμενική Αρχή του Αιγίου ότι μία 76χρονη ανασύρθηκε χωρίς τις αισθήσεις της, από τη θαλάσσια περιοχή της παραλίας «ΑΚΡΑΤΑΣ». Στην 76χρονη παρασχέθηκαν οι πρώτες βοήθειες από ναυαγοσώστες και από πλήρωμα ασθενοφόρου του ΕΚΑΒ με τη χρήση λαρυγγικής μάσκας και φορητού απινιδωτή και στη συνέχεια μεταφέρθηκε στο Κέντρο Υγείας Ακράτας όπου διαπιστώθηκε ο θάνατός της. Η σορός πρόκειται να μεταφερθεί στο Πανεπιστημιακό Νοσοκομείο Πατρών για τη διενέργεια νεκροψίας – νεκροτομής. Προανάκριση διενεργείται από το Γ΄ Λιμενικό Τμήμα Αιγίου του Κεντρικού Λιμεναρχείου Πάτρας.

